CELEX: 32004D0417
Language: da
Date: 2004-04-29 00:00:00
Title: 2004/417/EF:Kommissionens beslutning af 29. april 2004 om Fællesskabets finansielle bidrag til OIE’s konference om rabies i Europa og Centralasien i 2004

L 151/82                   DA                  Den Europæiske Unions Tidende                          30.4.2004
                                    KOMMISSIONENS BESLUTNING
                                               af 29. april 2004
        om Fællesskabets finansielle bidrag til OIE's konference om rabies i Europa og
                                             Centralasien i 2004
                                   (meddelt under nummer K(2004) 1619)
                                                (2004/417/EF)
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på
veterinærområdet1, særlig artikel 20, og
ud fra følgende betragtninger:
(1)      I henhold til beslutning 90/424/EØF skal Kommissionen iværksætte eller bistå
         medlemsstaterne ved iværksættelsen af de tekniske og videnskabelige foranstaltninger, der
         er nødvendige for at udvikle Fællesskabets veterinærbestemmelser og for at udvikle
         undervisning og uddannelse på veterinærområdet.
(2)      Det Internationale Kontor for Epizootier (OIE) har sammen med de to europæiske OIE-
         referencelaboratorier FCRV-Wusterhausen og AFSSA-Nancy taget initiativ til at arrangere
         en stor konference om rabies i Europa og Centralasien. Konferencen har til formål at
         fokusere på nye videnskabelige landvindinger inden for rabiesdiagnose, -epidemiologi og
         -vaccine samt praktiske aspekter vedrørende bekæmpelse af sygdommen.
(3)      Fællesskabet har i medfør af beslutning 90/424/EØF i næsten ti år ydet tilskud til
         rabiesudryddelsesprogrammer i inficerede medlemsstater. Som et resultat af den
         foranstaltning er sygdommen næsten udryddet overalt i Fællesskabet. Der opretholdes dog
         fortsat programmer for områder, der støder op til visse tiltrædende lande og tredjelande.
(4)      I 2003 blev det besluttet som led i Phare-programmet at yde tilskud til
         rabiesbekæmpelsesprogrammer i Estland, Letland, Litauen, Polen, Slovenien og Ungarn.
         Disse kampagner begynder i 2004 og fortsætter til 2006.
(5)      Der er godkendt rabiesbekæmpelsesprogrammer i Tjekkiet og Slovakiet for 2004 og
         bevilget EF-tilskud dertil ved Kommissionens beslutning 2003/849/EF2.
1
         EFT L 224 af 18.8.1990, s. 19. Senest ændret ved forordning (EF) nr. 806/2003 (EUT L 122 af 16.5.2003, s.
         1).
 ---pagebreak--- 30.4.2004                DA                     Den Europæiske Unions Tidende               L 151/83
(6)     Al indsats, der kan lette politiske beslutninger om at tilskynde til rabiesbekæmpelse i lande
        i Østeuropa og Centralasien, bør fremmes.
(7)     En konference om rabiesbekæmpelse, som kan. munde ud i forbedringer af de
        eksisterende strategier og i bedre information til de kompetente myndigheder i Østeuropa
        og Centralasien, forventes at være et nyttigt bidrag, og Fællesskabet bør derfor støtte
        tilrettelæggelsen af konferencen.
(8)     Teknisk og videnskabeligt materiale offentliggjort og formidlet af Fællesskabet vedrørende
        OIE's konference om rabies i Europa og Centralasien i 2004 vil bidrage til udviklingen af
        Fællesskabets veterinærbestemmelser samt udviklingen af undervisning og uddannelse på
        veterinærområdet.
(9)     Der bør derfor indgås forpligtelser for de finansielle ressourcer, der er nødvendige for
        Fællesskabets bidrag til OIE's konference om rabies i 2004.
(10)    Fællesskabstilskuddet skal kun ydes, hvis den planlagte konference faktisk gennemføres
        som planlagt.
(11)    De i denne beslutning fastsatte foranstaltninger er i overensstemmelse med udtalelse fra
        Den Stående Komité for Fødevarekæden og Dyresundhed —
VEDTAGET FØLGENDE BESLUTNING:
                                              Eneste artikel
Foranstaltninger vedrørende offentliggørelse og formidling af teknisk og videnskabeligt materiale
vedrørende OIE's konference om rabies i Europa og Centralasien i 2004 godkendes til finansiering
over budgetpost 17.04.02 på Den Europæiske Unions budget for 2004 med et maksimumsbeløb
på 50 000 EUR.
Udfærdiget i Bruxelles, den 29. april 2004.
                                                 På Kommissionens vegne
                                                 David BYRNE
                                                 Medlem af Kommissionen
2
        EUT L 322 af 9.12.2003. s. 16.